b'\n_START_ARTICLE_\nBakteriell vaginose\n_START_PARAGRAPH_\nBakteriell vaginose betegner en gynekologisk tilstand der normalt forekommende laktobasiller er erstattet av en blandingsflora som hovedsakelig best\xc3\xa5r av anaerobe bakterier (ofte bacteroides og peptokokker), mykoplasma og gardnerella. Gardnerella vaginalis er en del av normalfloraen, og det er overvekst av denne bakterien som gir symptomer.\n_START_SECTION_\nKlinisk betydning\n_START_PARAGRAPH_\nKvinner med tidligere senabort eller preterm-f\xc3\xb8dsel skal unders\xc3\xb8kes tidlig i neste svangerskap med tanke p\xc3\xa5 BV; BV-positive behandles.\n_START_SECTION_\nSymptomer\n_START_PARAGRAPH_\nIlleluktende, gr\xc3\xa5hvit tyntflytende utflod. Lukten er ofte mest sjenerende.\n_START_SECTION_\nBehandling\n_START_PARAGRAPH_\nTilstanden behandles kun ved symptomer. Residiv forekommer hos 30\xc2\xa0% etter behandling. Lokalbehandling med melkesyrebakterier etter lokal/peroral antibiotikakur kan forebygge tilbakefall av symptomer.'